આ સતીનો પુનઃ જન્મ થયો. હિમાલય અને મેનાના ઘરમાં એ પાર્વતી બનીને જન્મ્યાં. હિમાલયને પાર્વતી અત્યંત પ્રિય હતાં. પાર્વતીના ભવિષ્યની ચિંતા હતી. એક વાર નારદ મુનિ હિમાલયને ઘેર આવ્યા. હિમાલયે તેમને નમન કર્યા, તેમનું પૂજન કર્યું. મેના પાર્વતીને લઈને આવ્યાં. મુનિને વંદન કર્યા. પછી નારદને પૂછ્યુંઃ ‘મારી ભાગ્યશાળી પુત્રી કોની પત્ની થશે? તમે મારી પુત્રીના ગુણદોષ અને એનું જન્મફળ કહો.’